ยินดีกับเมสซีเจ
ลาทีปีระกา เข้าสู่ศักราชใหม่ ปีจอ พ.ศ. 2561,ขออวยพรให้พี่ๆน้องๆแฟนๆกราวกีฬาไทยรัฐทุกคนมีแต่ความสุขความเจริญ คิดเงินได้เงิน คิดทองได้ทอง คิดดีได้ดี ที่สำคัญขอให้เดินทางปลอดภัย,ขอให้ปี 2561 เป็นปีที่สุดยอดสำหรับทุกคน,ในปี พ.ศ.2560 ที่ผ่านมา ไม่นักเตะไทยคนไหนที่จะโดดเด่นเกินไปกว่า เมสซีเจ ชนาธิป สรงกระสินธ์ มิดฟิลด์จอมทัพของทีมชาติไทย และสโมสรคอนซาโดเล ซัปโปโร แห่งเจลีก 1 ประเทศญี่ปุ่นอีกแล้ว,เจ้าเจ ทำผลงานได้อย่างสุดยอด ด้วยการมีส่วนสำคัญช่วยให้ทีมต้นสังกัดสามารถอยู่รอดในลีกสูงสุดของแดนอาทิตย์อุทัยได้สำเร็จ,หนำซ้ำยังจบซีซั่นด้วยการรั้งอยู่อันดับที่ 11 บนตารางคะแนน ซึ่งถือเป็นอันดับที่ดีที่สุดนับตั้งแต่ คอนซาโดเล ซัปโปโร ก่อตั้งสโมสรมาเป็นระยะเวลา 19 ปีด้วย,นั่นทำให้ทีมดังจากแดนเหนือตกรางวัลให้กับชนาธิป ด้วยการเพิ่มเงินค่าเหนื่อยให้กับเจ้าตัวอีกปีละ 40,000 เหรียญสหรัฐฯ หรือตกราว 1.3 ล้านบาท หารแบ่งออกมาก็ได้เพิ่มมากขึ้นอีกเดือนละแสนกว่าบาท,ในเอกสารที่แจ้งมาถึงสโมสรเอสซีจี เมืองทอง ยูไนเต็ด ต้นสังกัดเก่าที่ปล่อยตัวชนาธิปไปให้คอนซาโดเล ซัปโปโร ยืม ยังระบุอีกด้วยว่านอกจากชนาธิปจะทำผลงานในสนามได้ดีตลอด 6 เดือนเต็มที่อยู่กับทีมแล้ว เจ้าตัวยังเป็นขวัญใจของแฟนบอลประจำเมืองเวลาที่อยู่นอกสนามอีกด้วย ซึ่งตรงนี้หากมองในแง่ของธุรกิจ,เมสซีเจ เป็นแม่เหล็กที่สามารถดึงดูดให้แฟนบอลเข้าสู่สนามได้เป็นอย่างดี,และล่าสุดยิ่งน่ายินดีกับจอมทัพร่างเล็กเข้าไปใหญ่ นอกเหนือที่เจ้าตัวจะได้บวชทดแทนคุณบิดามารดาอย่างที่ตั้งใจเอาไว้แล้ว พอสึกออกมาก็ได้ข่าวอันเป็นเกียรติประวัติของตัวเองอีก,ฟ็อกซ์ สปอร์ต เอเชีย สำนักข่าวกีฬายักษ์ใหญ่ของเอเชียได้ประกาศรายชื่อ 23 นักเตะที่เข้าชิงรางวัลผู้เล่นยอดเยี่ยมแห่งทวีปเอเชียประจำปี 2017 ซึ่งแน่นอนว่ามีชื่อของชนาธิป สรงกระสินธ์ อยู่ด้วย,กวาดตาดูรายชื่อทั้ง 23 คน ที่เข้ารอบล้วนเป็นยอดนักเตะระดับซุปเปอร์สตาร์ทั้งนั้น,ไม่ว่าจะเป็นซอน เฮืองมิน กองหน้าทีมชาติเกาหลีใต้ ของสโมสรทอตแนม ฮอตสเปอร์ ในศึกพรีเมียร์ลีก อังกฤษ, โอมาร์ อับดุลระห์มาน จอมเทคนิคของทีมชาติยูเออี และสโมสรอัลไอน์, ยูโตะ นากาโตโมะ แบ็กทีมชาติญี่ปุ่นของสโมสรอินเตอร์ มิลาน ในศึกกัลโช ซีรีเอ อิตาลี, ยูกิ อาเบะ ทีมชาติญี่ปุ่น และสโมสรอูราวะ เรด ไดมอนส์ แชมป์เอเอฟซี แชมเปียนส์ลีก ทีมล่าสุด รวมถึงมายะ โยชิดะ เซ็นเตอร์แบ็กทีมชาติญี่ปุ่นของสโมสรเซาแธมป์ตัน เหล่านี้เป็นต้น,เอาเป็นว่าแค่มีชื่อเข้าชิงฯก็ต้องถือว่าเป็นเกียรติประวัติของชีวิตและวงศ์ตระกูลแล้ว,สำหรับผมแล้ว แม้จะติดตามเขาอยู่ห่างๆ ไม่ได้สนิทสนมอะไรมากมาย แต่ก็ขอเป็นกำลังใจให้ด้วยอีกแรง,และที่สำคัญอยากจะยกรางวัลพิเศษที่ตั้งขึ้นเองให้กับเขาด้วย,นักเตะนิสัยดียอดเยี่ยม เอาไปเลยครับ.,พาวเวอร์บอมบ์
ในปี พ.ศ.2560 ที่ผ่านมา ไม่นักเตะไทยคนไหนที่จะโดดเด่นเกินไปกว่า เมสซีเจ ชนาธิป สรงกระสินธ์ มิดฟิลด์จอมทัพของทีมชาติไทย และสโมสรคอนซาโดเล ซัปโปโร แห่งเจลีก 1 ประเทศญี่ปุ่นอีกแล้ว
เมสซีเจ,ชนาธิป สรงกระสินธ์,ผู้เล่นยอดเยี่ยมแห่งทวีปเอเชีย,เรียงหน้าชน,พาวเวอร์บอมบ์